Skjálfandahólf gæti orðið riðufrítt um áramótin Ef ekki kemur upp riðutilfelli í Skjálfandahólfi til áramóta mun það verða skilgreint sem riðufrítt varnarhólf , enda hefur þá ekki komið upp tilfelli þar í tuttugu ár þegar riða greindist á bænum Lóni í Kelduhverfi . Matvælstofnun greindi frá þessu í dag . Fé má þá flytja frjálst innan hólfsins sem er skilgreint sem svæðisskipt varnarhólf , þar sem svæðin Skútustaðahreppur , Engidal og Lundarbrekku – og bæir þar fyrir sunnan – teljast ósýkt svæði í annars sýktu hólfi . . Gangi þetta eftir verða enn sjö varnarhólf skilgreind sýkt svæði ; Landnámshólf , Vatnsneshólf , Húna - og Skagahólf , Tröllaskagahólf , Suðurfjarahólf , Hreppa - , Skeiða - og Flóahólf auk Biskupstungnahólfs . Matvælastofnun hvetur til þess að sauðfjáreigendur haldi áfram vöku sinni fyrir einkennum riðuveikinnar og hafi samband við héraðs héraðsdýralækni ef kind sýnir grunsamleg einkenni . „ Einnig ef kindur drepast heima við eða þeim slátrað vegna sjúkdóma eða slysa . Þá skal hafa samband við Matvælastofnun og séð verður til þess að sýni séu tekin , bændum að kostnaðarlausu , “ segir í umfjöllun Matvælastofnunar . Fjöldi staðfestra riðutilfella frá árinu 1987 . Mynd / Matvælastofnun